Rexhep Ferri

Rexhep Ferri, piktor, profesor e shkrimtar, u lind në Kukës (Shqipëri) në vitin 1937. Më 1958 mbaroi shkollën e mesme të Artit në Pejë. Më 1962 botoi poezitë nga cikli Shëtitësit e lodhur në revistën letrare Jeta e re në Prishtinë. Në vitin 1966 u diplomua në Degën e Pikturës Monumentale në Akademinë e Arteve në Beograd. Në vitin 1970 mbaroi studimet pasuniversitare në Akademinë e Arteve në Beograd. Më 1971 mori çmimin e Dhjetorit të Kuvendit të Kosovës. Në vitin 1974 zgjedhet pedagog i Akademisë së Arteve Figurative në Prishtinë. Më 1975 fiton çmimin e Sallonit Pranveror për pikturë të Shoqatës së Artistëve Figurativë të Kosovës. Në vitin 1999 zgjedhet sekretar i Seksionit të Arteve në ASHAK dhe në vitin 2000 zgjedhet anëtar i rregullt i ASHAK. Kritika i ka vlerësuar lartë veprat e tij në aspektin artistik. Ka botuar edhe disa përmbledhje të poezive, si dhe disa romane.

Tituj të veprave

 * Ndoshta ishte dashuri, Prishtinë: Gazeta "Rilindja", 1997
 * Atdheu im Torzo, Prishtine: Rilindja, 1998
 * Kuartet për harqe : partiturë, Autorët" Rauf Dhomi, Rexhep Ferri. Prishtinë, 2001
 * Frikë nga Guernika: roman, Tiranë: Onufri, 2004
 * Njeriu po kush tjetër: roman, Tiranë: Onufri, 2005
 * Shapo Albane: roman, Tiranë: Onufri, 2006
 * Humbës i lumtur, Tiranë : Toena, 2007

Lidhje të jashtme

 * ASHAK

Rexhep Ferri eshte sot nje nga intelektualet me te shquar shqiptare: akademik,poet,eseist,shkrimtar,piktor.Duhet theksuar se librat e tij me poezi e proze jane te kerkuar nga lexuesit dhe libri i fundit me ese "Historia e hijeve",botuar ne vitin 2008 nga SHB "Onufri ",Tirane,eshte nje nga librat me kualitativ te letersise shqipe ne kete zhaner.

I urojme suksese,krijimtari te begate dhe jete te gjate akademik Rexhep Ferrit. Nga Gjon Neçaj,poet,Bajram Curri-Tropoje.